
Утвърдил:



МАЯ ПЕТКОВА
Директор на дирекция „Международни проекти“-МВР и Председател на КН на програмата на Р България по ФУМИ 2021-2027 г.


ПРОТОКОЛ

от 

писмена процедура за неприсъствено вземане на решения на Комитета за наблюдение 
на програмата по фонд „Убежище, миграция и интеграция“ 2021-2027 г., проведена в периода 02.06.2023 г. – 16.06.2023 г.


На основание чл. 20, ал. 3 от Постановление № 302 от 29 септември 2022 г. за създаване на Комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 - 2027 г., както и чл. 14 от Вътрешните правила за работа на Комитет за наблюдение (КН) на програмата на Република България по фонд „Убежище, миграция и интеграция“ 2021-2027 г. на 02.06.2023 г. Управляващият орган на програмата по ФУМИ инициира процедура за неприсъствено вземане на решение от КН за съгласуване на проект на решение за одобряване на изменена Програма на Република България по ФУМИ, одобряване на проекти на методология и критерии за подбор на операции по процедура № 2 от индикативната годишна работна програма (ИГРП) за 2023 г. по ФУМИ 2021-2027 г. и съгласуване на проект на изменена ИГРП за 2023 г. по ФУМИ. 
Проектът на изменена ИГРП за 2023 г. на програмата по ФУМИ 2021–2027 г. бе изпратена за съгласуване на основание чл. 26, ал. 8, т. 3 буква „в“ от Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. Измененията в ИГРП за 2023 г. се налагат в резултат на включването на нова Процедура № 2 в ИГРП за 2023 г. . 
В рамките на 10-дневния срок за изразяване на становища са получени коментари и предложения от Държавната агенция за бежанците при Министерски съвет и от Мисията на международната организация по миграция в България. Въз основа на получените становища са извършени промени в проекта на Индикативната годишна работна програма по ФУМИ за 2023 г. 
В тази връзка на основание чл. 20, ал. 3, т. 3 от ПМС № 302 от 29.09.2022 г. документите по писмената процедура са изпратени за повторно съгласуване от членовете на КН със срок до 16.06.2023 г. В този период са получени коментари от Европейската комисия, по които са представени разяснения.

Във връзка с гореизложеното Комитетът за наблюдение на програмата по фонд „Убежище, миграция и интеграция“  2021-2027 г. взе следното решение:

1. Одобрява изменената програма на Република България по ФУМИ 2021-2027 г. съгласно приложението.
2. Одобрява проектите на методология и критерии за подбор на операции по процедура № 2 от индикативната годишна работна програма за 2023 г. за директно предоставяне на безвъзмездна финансова помощ по ФУМИ 2021-2027 г. съгласно приложението.
3. Съгласува проекта на изменена индикативна годишна работна програма за 2023 г.
4. Одобрява изменени Вътрешни правила за работа на Комитета за наблюдение на програмата на Република България по ФУМИ 2021-2027 г.


ПРИЛОЖЕНИЕ: 	1. Изменена програма на Република България по ФУМИ 2021-2027 г.
2. Проекти на методология и критерии за подбор на операции по Процедура № 2 от индикативна годишна работна програма за 2023 г. по ФУМИ 2021-2027 г.;
	3. Индикативна годишна работна програма за 2023 г. по ФУМИ 2021-2027 г.
4. Изменени вътрешни правила за работата на КН на програмата по ФУМИ 2021-2027 г.

Съгласувал: 




Отп. в 1 екз.
Екз. № 1 – деловодство

София, ул. „6-и септември“ № 29, тел. (02) 982 74 12, ел. поща: dmp@mvr.bg

